Nr. C 31/42 De Europæiske Fællesskabers Tidende 6. 2. 91 
Udtalelse om udkast til meddelelse fra Kommissionen til medlemsstaterne om fastsættelse af 
retningslinjer for de integrerede globaltilskud, med henblik på hvilke medlemsstaterne opfor­
dres til at forelægge forslag i forbindelse med et fællesskabsinitiativ vedrørende udvikling af 
landdistrikterne LEADER (indbyrdes forbindelse mellem aktioner til erhvervsmæssig ud­
vikling af landdistrikterne) 
(91/C 31/14) 
Kommissionen besluttede den 21. august 1990 under henvisning til EØF-traktatens artikel 
198 at anmode om Det økonomiske og sociale Udvalgs udtalelse om ovennævnte udkast. 
Det forberedende arbejde blev ved ØSU's beslutning overdraget José Bento Goncalves 
(hovedordfører). 
Det økonomiske og sociale Udvalg vedtog på sin 280. plenarforsamling den 18. oktober 1990, 
enstemmigt følgende udtalelse. 
1. Indledning 
1.1. En vellykket opbygning af EF's indre marked 
kræver aktiv deltagelse fra borgernes side, herunder 
også borgerne i de ringest stillede regioner. 
1.2. Befolkningen i de såkaldte »landdistrikter* 
udgør den gruppe, der bedst repræsenterer områderne 
under mål nr. 1 og 5b, som tilsammen« dækker 55% 
af EF's territorium. 
1.3. De initiativer, hvis sigte er at tilvejebringe forud­
sætningerne for befolkningens medvirken, er af afgø­
rende betydning for EF-projektet, eftersom det er sådan­
ne aktioner, der vil gøre det muligt at 
— undgå affolkning af landdistrikterne 
— gøre de eksisterende strukturer rentable ved at til­
passe dem til de formulerede målsætninger, 
— forbedre miljøet, 
— undgå forurening og bidrage til at bekæmpe den 
allerede eksisterende forurening, 
— bevare naturen og de naturlige ressourcer, 
— forbedre landbrugsprodukternes kvalitet, 
— skabe betingelser for turisme og udnyttelse af 
landområder, 
— forbedre den fysiske planlægning, 
— forbedre informationsniveauet ved at oprette infor-
mationsspredningscentre, 
— fremme den lokale iværksætterånd, 
— skabe nye lokale virksomheder, især inden for nye 
tjenesteydelser. 
1.4. En harmonisk regionaludvikling er en afgørende 
forudsætning for opbygningen af et Regionernes Euro­pa. Erhvervsuddannelse, turisme i landdistrikter, støtte 
til små og mellemstore virksomheder, til håndværket 
og til afsætning og udnyttelse af produkter fra landbrug, 
skovbrug, avl og fiskeri samt til oprettelse og udnyttelse 
af lokale og regionale kooperativer og foreninger er 
uhyre vigtige foranstaltninger, hvis det skal lykkkes at 
realisere det store europæiske enhedsmarked, hvor de 
320 millioner personer, det omfatter, føler sig godt 
tilpas, og hvis udvikling de aktivt ønsker at fremme. 
2. Generelle bemærkninger 
2.1. LEADER er et initiativ, der specifikt sigter på 
erhvervsmæssig udvikling af landdistrikterne, således 
som det fremgår af dok. KOM(88) 501 endelig udg. 
»Landdistrikternes fremtid«, som ØSU allerede har 
afgivet en enstemmigt vedtaget initiativudtalelse (*) om. 
2.2. LEADER er et blandt mange andre initiativer, 
Kommissionen har taget for at fremme udviklingen i 
områder under mål nr. 1 og 5b, en målsætning, som 
ligger under for programmer som STAR, RECHAR, 
ENVIREG, REGIS, INTERREG, STRIDE, PRISMA, 
TELEMATIQUE og andre, som generelt omhandler 
støtte til små og mellemstore virksomheder. Også i 
sine initiativudtalelser om bjergområderne (2), om ø-
områderne (3) og om kooperativsektorens rolle i regio­
naludviklingen (4) har ØSU henledt Kommissionens op­
mærksomhed på behovet for instrumenter til konkret­
isering af disse målsætninger. 
2.3. ØSU minder om den økonomiske kontekst, som 
det foreliggende initiativ opstår i. Denne er præget af 
en liberalisering af den makroøkonomiske politik som 
et led i opbygningen af det indre marked, hvilket vil 
uddybe kløften mellem de centrale og periferiske regio­
ner. Ligeledes ændrer den fælles landbrugspolitik sig i 
retning af reduceret støtte og hjælp til landbruget, hvil-
(!) EFT nr. C 298 af 27. 11. 1989. 
(2) EFT nr. C 175 af 4. 7. 1988. 
(3) EFT nr. C 232 af 31. 8. 1987, s. 25. 
(4) EFT nr. C 298 af 27. 11. 1989. 
6. 2. 91 De Europæiske Fællesskabers Tidende Nr. C 31/43 
ket vil få alvorlige følger især i form af arbejdsløshed i 
landdistrikterne. Derudover er strukturfondene for 
tiden ude af stand til at virkeliggøre den økonomiske og 
sociale konvergens og samhørighed, som Fællesskabet 
henviser til. Et andet problem er, at strukturfondenes 
bevillinger til udvikling af landdistrikterne ligger langt 
under, hvad medlemsstaterne kræver. Man kan forvente 
en kraftig stigning i transportomkostningerne på grund 
af den koncentration af den økonomiske aktivitet, der 
følger af enhedsmarkedet. Dette vil især ramme de 
periferiske regioner, som overvejende er landdistrikter. 
På baggrund af ovenstående mener ØSU, at det forelig­
gende problem kan bidrage til at afbøje den negative 
udviklingstendens, der præger landbrugssektoren, hvis 
følgende principper overholdes: 
2.3.1. I forbindelse med udvælgelsen af grupper og 
områder, hvor LEADER-programmet skal iværksattes, 
bør Kommissionen give de mest periferiske landdistrik­
ter topprioritet. 
2.3.2. Programmets budget bør omtrentligt modsva­
re de indtægtstab, som ændringerne i landbrugspolitik­
ken og markedskræfternes frie spil medfører for landbe­
folkningerne. Det bør derudover indbefatte den nødven­
dige bistand og støtte, for at landdistrikterne i denne 
nye markedskontekst kan konkurrere med bedre stillede 
regioner. 
2.3.3. Der bør gives prioritet til de organisationer, 
der repræsenterer de lokale og regionale økonomiske 
og sociale interesser, især interesser af privat, koopera­
tiv eller blandet karakter, eftersom dissse er nærmest 
befolkningerne og således bedst sikrer disses medind­
dragelse. 
Bryssel, den 18. oktober 1990. 2.3.4. ØSU mener, at Kommissionen med henblik på 
gennemførelsen af »LEADER« bør indskærpe med­
lemsstaterne, at centralistiske tendenser på nationalt 
plan i retning af statslige foretagender ikke må undermi­
nere den rolle, man ønsker at tillægge de regionale og 
lokale befolkninger samt deres organisationer. 
2.3.5. Det bør være tilladt, at midler indsamlet på 
lokalt plan kan tilfalde programmet, således at det 
undgås, at nationale budgetbegrænsninger sætter græn­
ser for programmets effektivitet. 
2.3.6. LEADER-programmet må på ingen måde tjene 
som erstatning for medlemsstaternes nuværende in­
vesteringer i landbrugssektoren. 
2.4. ØSU anmoder indtrængende Kommissionen om 
at gøre det klart, at kooperativer fuldt ud er indbefattet 
i de foranstaltninger, der er gældende for de økonomi­
ske og sociale aktører. Ligesom i udtalelsen om koope­
rativernes bidrag til regionaludviklingen, som ØSU ved­
tog enstemmigt, finder ØSU, at virksomheder af koope­
rativ-typen vil være bedst udrustet til at sætte skub i 
initiativer af LEADER-typen, i og med at kooperativer­
ne er særligt fremherskende i landdistrikterne. 
2.5. ØSU understreger, at LEADER-programmets 
budget skal lægges oven i de integrerede EF-støtteaktio-
ner til fordel for de enkelte medlemsstater, og at det 
ikke kan anvendes på det tidligere østtyske område 
uden en tillægsbevilling. 
2.6. Ud fra ovennævnte betragtninger støtter ØSU 
Kommissionens initiativ og anbefaler den at tage højde 
for de i denne udtalelse anførte bemærkninger. 
Francis STAEDELIN 
Formand for 
Det økonomiske og sociale Udvalg